open-index/open-wikipedia-markdown huggingface dataset:
Βολογέσης ΣΤ΄ της Παρθίας

Ο **Βολογέσης ΣΤ΄ της Παρθίας** ήταν βασιλιάς της Παρθίας (208 - 216), μεγαλύτερος γιος και διάδοχος του βασιλιά  Βολογέση Ε΄ της Παρθικής Αυτοκρατορίας. Ανατράπηκε (216) από τον μικρότερο αδελφό του Αρταβάνο ο οποίος έγινε στην συνέχεια βασιλιάς ως Αρταβάνος Ε'. Ο ίδιος ο Βολογέσης κράτησε μονάχα ένα τμήμα της Βαβυλωνίας.

Κατηγορία:Πάρθοι βασιλείς
Μίχαελ Ρες

Ο **Μίχαελ Ρες** (γερμ. Michael Roesch, γεννημένος στις 24 Απριλίου του 1974) είναι σκηνοθέτης, παραγωγός ταινιών και σεναριογράφος. Συνεργάζεται με τον Πέτερ Σέερερ στα έργα του.

Από την παιδική ηλικία του, ο Ρες ενθουσιαζόταν με τα έργα. Σε ηλικία δώδεκα ετών άρχισε να γυρίζει ταινίες με οχτώ χιλιοστόμετρα. Κατά τη διάρκεια των σπουδών του εργαζόταν ως δημοσιογράφος για έργα. Αργότερα πραγματοποίησε την καριέρα του με τον συνέταιρο του τον Πέτερ Σέερερ ως επιτυχημένος σεναριογράφος και εργάστηκε σε διάφορες ικανότητες παραγωγής. Μεταξύ των σεναρίων που έγραψαν είναι τα έργα Alone in the Dark 2, House of the Dead 2 και το Far Cry.

Το 2006 ο Ρες και ο Σέερερ σκηνοθέτησαν , το θρίλερ με βρικόλακες Brotherhood of Blood, με την Βικτόρια Πραττ, τον Σιντ Χάηγκ και τον Κεν Φόρεε. Η παγκόσμια πρεμιέρα του έργου ήταν στο Sitges Film Festival στο Σίτγκες, Ισπανία τον Οκτώβριο 2007. Στής Ηνωμένες Πολιτείες της Αμερικής και στον Καναδά η κινηματογραφική εταιρία του Sam Raimi το Ghosthouse Underground αγόρασε το έργο και το εμφάνισε στο Lionsgate.

Το 2007 ο Ρες και ο Σέερερ σκηνοθέτησαν το Alone in the Dark II, με τον Ρίκ Υυνε, τον Λαντς Χένρικσεν και τον Ντάννη Τρεγο. Είναι η συνέχεια του Alone in the Dark του 2005.

## Φιλμογραφία
*Zombie Massacre (2012) ()
*Blubberella (2011) (Co-παραγωγός)
* (2010) (Co-παραγωγός)
**[[Alone in the Dark II]]* (2009) (σκηνοθέτης, σεναριογράφος)
**[[Far Cry (ταινία)|Far Cry]]* (2007) (σεναριογράφος)
*''In the Name of the King: A Dungeon Siege Tale'' (2007) (Co-παραγωγός)
**[[Brotherhood of Blood]]* (2006) (σκηνοθέτης, σεναριογράφος)
**[[BloodRayne (film)|BloodRayne]]* (2006) (Co-παραγωγός)
**[[House of the Dead 2 (film)|House of the Dead 2]]* (2005) (σεναριογράφος)
**[[Alone in the Dark (2005 film)|Alone in the Dark]]* (2005) (σεναριογράφος)
*''House of the Dead' (2003) (συνδιευθυντής παραγωγός)

## Παραπομπές


## Εξωτερικοί σύνδεσμοι
* 
* Official website

Κατηγορία:Γερμανοί παραγωγοί ταινιών
Κατηγορία:Γερμανοί σεναριογράφοι
Κατηγορία:Γερμανοί σκηνοθέτες
Κατηγορία:Καναδοί σκηνοθέτες κινηματογράφου
Πουγκάκια Φθιώτιδας

Τα **Πουγκάκια** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γενικά στοιχεία
Τα Πουγκάκια βρίσκονται 62 χλμ. Δ.-ΝΔ. της Λαμίας, και 31 χλμ.Δ.-ΝΔ.  από την  Σπερχειάδα (έδρα του δήμου) στα δυτικά όρια με την Περιφερειακή Ενότητα Ευρυτανίας. Είναι κτισμένα σε υψόμετρο 920 μέτρων, στις πλαγιές της κορυφής Σαράνταινας του όρους Κοκκάλια. Διοικητικά υπάγονται στον Δήμο Μακρακώμης και έχουν 126 κατοίκους (σύμφωνα με την απογραφή 2011). Κύριες ασχολίες των κατοίκων είναι η κτηνοτροφία και η γεωργία.

### Γεωγραφική θέση - τοποθεσία
Τα Πουγκάκια βρίσκονται στο νότιο τμήμα της δυτικής Φθιώτιδας, νότια του ποταμού Σπερχειού που διαρρέει τη δυτική Φθιώτιδα, σε πολύ μικρή απόσταση (περίπου 5 χλμ.) από το όριο των νομών Φθιώτιδας - Ευρυτανίας. Απέχουν:
* 31,7 χλμ. από τη Σπερχειάδα, πρωτεύουσα του δήμου
* 62,6 χλμ., μέσω γέφυρας Παλαιοβράχας, και 65,9 χλμ., μέσω Σπερχειάδας, από τη Λαμία πρωτεύουσα του νομού και της περιφέρειας
* 273 χλμ. από την Αθήνα.

Το χωριό είναι κτισμένο στις νότιες πλαγιές της Σαράνταινας, σε ορεινή τοποθεσία, με βορειοανατολικό προσανατολισμό και θέα στην κοίτη του Ρουστιανίτη.

Συνορεύει με τα χωριά Κανάλια, Παλαιοχώρι Τυμφρηστού, Γαρδίκι Ομιλαίων και Τυμφρηστό από την πλευρά της Φθιώτιδας και με το χωριό Κρίκελλο από την πλευρά της Ευρυτανίας.

### Κοινότητα Πουγκακίων
Το χωριό Πουγκάκια συναποτελεί, μαζί με τους οικισμούς Βλάχικο, Κέδρα, Μαστοραίικα και Νεοχώρι, την Κοινότητα Πουγκακίων, με συνολικό πληθυσμό 208 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης
Πράσινη Αριστερά

Η **Πράσινη Αριστερά** (ολλ. *GroenLinks, GL*) είναι ένα πολιτικό κόμμα στις Κάτω Χώρες, που εκπροσωπεί υποστηρικτές της πολιτικής οικολογίας και της σοσιαλδημοκρατίας και τοποθετείται στην κεντροαριστερά ή την αριστερά του πολιτικού φάσματος. Ηγέτης του κόμματος είναι ο Γέσσε Κλάβερ.

Ιδρύθηκε την 1 Μαρτίου 1989 ύστερα από τη συγχώνευση του Κομμουνιστικού Κόμματος Ολλανδίας, του Ειρηνιστικού Σοσιαλιστικού Κόμματος, του Πολιτικού Κόμματος Ριζοσπαστικών και του Ευαγγελικού Λαϊκού Κόμματος. Μετά από απαγοητευτικά, όπως θεωρήθηκαν από το κόμμα, αποτελέσματα στις εκλογές του 1989 και του 1994, το κόμμα βελτίωσε τις επιδόσεις του στις εκλογές την περίοδο 1994-2002. Ο τότε αρχηγός του κόμματος Πολ Ρόζενμελερ θεωρήθηκε ως ο ανεπίσημος αρχηγός της αντιπολίτευσης, καθώς οι Πράσινοι Αριστεροί ήταν το δεύτερο μεγαλύτερο κόμμα της αντιπολίτευσης.

Οι Πράσινοι Αριστεροί αυτοχαρακτηρίζονται ως πράσινοι, κοινωνικοί και ανεκτικοί και αυτοτοποθετούνται στην αριστερά. Αρχηγός της κοινοβουλευτικής ομάδας είναι η Γιολάντε Σαπ από το 2010, ενώ το κόμμα βρίσκεται στην αντιπολίτευση στην κυβέρνηση Ρούτε. Έχει πάνω από 100 δημοτικούς συμβούλους και συμμετέχει στις κυβερνήσεις σε 16 από τους συνολικά 20 μεγαλύτερους δήμους της Ολλανδίας. Συγκεντρώνε τα μεγαλύτερα ποσοστά σε πόλεις με πανεπιστήμια.

Έχει συνολικά 21.901 μέλη που οργανώνονται σε 250 τοπικές οργανώσεις. Είναι μέλος των Παγκοσμίων Πρασίνων και του Ευρωπαϊκού Πράσινου Κόμματος.

## Παραπομπές


## Εξωτερικοί σύνδεσμοι
* 

Κατηγορία:Ολλανδικά πολιτικά κόμματα
Κατηγορία:Οικολογικά κόμματα
Πρίνος

Η λέξη **πρίνος** μπορεί να αναφέρεται:
* στο πουρνάρι, είδος βελανδιάς

αλλά και στους οικισμούς της Ελλάδας:

*Πρίνος Θάσου
*Πρίνος Τρικάλων
*Πρίνος Ρεθύμνης
Θερμιδική θεωρία

Η **θερμιδική θεωρία**, ή **θεωρία του θερμικού ρευστού**, ήταν μια παλαιότερη θεωρία, σήμερα αναχρονιστική, που αναπτύχθηκε τον 18ο αιώνα έχοντας ως αντικείμενο την ερμηνεία των φαινομένων της θερμότητας και της καύσης, ανάλογα με τις επικρατούσες τότε γνώσεις.
Η θεωρία αυτή υπήρξε ιδιαίτερα δημοφιλής και συνέχισε να ισχύει αναλλοίωτη μέχρι τα μέσα του 19ου αιώνα, ή ακόμα και μέχρι τις αρχές του 20ου.

## Θερμικό ρευστό
Η θεωρία αυτή βασιζόταν στην υπόθεση της ύπαρξης ενός φανταστικού αβαρούς ρευστού που έλαβε το όνομα "*θερμικό ρευστό*", που αντιπροσώπευε την εποχή εκείνη τη θερμότητα και το οποίο θεωρητικά έρρεε στα σώματα και στο περιβάλλον από το θερμότερο σε ψυχρότερο φορέα. Γεγονός είναι ότι την εποχή εκείνη πράγματι οι έννοιες θερμότητα και καύση δημιουργούσαν σύγχυση ως προς την ερμηνεία τους, αν και είχαν προηγηθεί η θεωρία του φλογιστού για την κάυση και ως αρχή της θερμότητας. Επί της θεωρίας εκείνης αντιπρότεινε ο Λαβουαζιέ, που πρώτος χρησιμοποίησε το θερμιδόμετρο σε χημικές αντιδράσεις, τη θεωρία του θερμικού ρευστού του οποίου η ποσότητά  παραμένει σταθερή στο σύμπαν και εκδηλώνεται από το θερμότερο στο ψυχρότερο μέσον. 
Η θεωρία αυτή βασιζόταν κυρίως τόσο στη διατήρηση της θερμότητας ως βασική προϋπόθεση, όσο και στην παράλληλη την ίδια εποχή της κινητικής θεωρίας που και αυτή ερμήνευε τα ίδια φαινόμενα χωρίς όμως και να συγκρούονται. Μάλιστα ιδιαίτερη έκπληξη είχε προκαλέσει η μέτρηση τη ταχύτητας του ήχου σε ισοθερμικές μεταβολές που επιχείρησε ο Λαπλάς.

Πρώτος που φέρεται να αμφισβήτησε τη θεωρία αυτή ήταν ο Κ. Ράμφορντ που εξετάζοντας τα φαινόμενα που συνοδεύουν τα κανόνια κατά τη χρήση τους, το 1798, παρατήρησε ότι δεν συμβαίνει απώλεια παραγωγής θερμότητας, συνεπώς δεν συμβαίνει θερμιδική απώλεια. Τελικά μετά από πολλά πειράματα που ακολούθησαν κυρίως από το 1850 και νεότερα, τα περισσότερα των οποίων αποσκοπούσαν στον καθορισμό του μηχανικού ισοδύναμου της θερμότητας, αναγνωρίστηκε η ανάγκη της θεώρησης πλέον της θερμότητας ως μορφή μεταφοράς ενέργειας.

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.19.

Κατηγορία:Θερμοδυναμική
Κατηγορία:Ιστορία της χημείας
Αντρέας Κέπκε

Ο **Αντρέας Κέπκε** (γεννημένος στις 12 Μαρτίου 1962 στο Κίελο) είναι ένας παλαίμαχος Γερμανός τερματοφύλακας ποδοσφαίρου ο οποίος ήταν μέλος της γερμανικής ομάδας που κατέκτησε το Παγκόσμιο Κύπελλο Ποδοσφαίρου του 1990, και ήταν επίσης μέλος της ομάδας που έλαβε μέρος στο Παγκόσμιο Κύπελλο Ποδοσφαίρου του 1994. Αν και δεν αγωνίστηκε σε κανέναν από τους αγώνες, καθώς ο Μπόντο Ίλγκνερ ήταν αυτός που προτημίθηκε για τη θέση του βασικού τερματοφύλακα, η μεγάλη ευκαιρία για τον Κέπκε για να δείξει το ταλέντο του ήρθε λίγο αργότερα.

Έχοντας ψηφιστεί ως ο καλύτερος ποδοσφαιριστής στη Γερμανία για το 1993, η μεγαλύτερή του διάκριση ήρθε το 1996, όταν και κατέκτησε το Ευρωπαϊκό Πρωτάθλημα παίζοντας καθοριστικό ρόλο στη πορεία της Γερμανίας στη διοργάνωση (απέκρουσε το πέναλτι του Γκάρεθ Σάουθγκεϊτ, εξασφαλίζοντας έτσι την πρόκριση της Γερμανίας στον τελικό). Χάρη στα κατορθώματά του, ψηφίστηκε από την FIFA ως ο κορυφαίος τερματοφύλακας παγκοσμίως για τη χρονιά.

Ο Κέπκε υπήρξε επίσης βασικός τερματοφύλακας της Γερμανίας στη πορεία της στο Παγκόσμιο Κύπελλο του 1998, η οποία τερματίστηκε άδοξα με μια ήττα με σκορ 3–0 από την Κροατία στα προημιτελικά της διοργάνωσης. Έχοντας ήδη πάρει την απόφασή του να αποσυρθεί μετά το τέλος του Παγκοσμίου Κυπέλλου πριν από την έναρξη της διοργάνωσης, ο Κέπκε παρέμεινε πιστός στην απόφασή του. Η απόσυρσή του άνοιξε το δρόμο για ακόμη έναν μεγάλο Γερμανό τερματοφύλακα, τον Όλιβερ Καν. Συνολικά, ο Κέπκε αγωνίστηκε σε 59 αγώνες με τη εθνική του ομάδα.

Ο Κέπκε ξεκίνησε την επαγγελματική του καριέρα στην Χόλσταϊν Κίελ το καλοκαίρι του 1979, ενώ αποσύρθηκε από το ποδόσφαιρο στην ΦΚ Νυρεμβέργη με το τέλος της σεζόν 2000–01 της Τσβάιτε Λίγκα. Αγωνίστηκε επίσης στην Άιντραχτ Φραγκφούρτης, στην οποία είχε πάρει μεταγραφή από την ΦΚ Νυρεμβέργη το καλοκαίρι του 1994, έναντι του ποσού των €516,200, στην οποία ΦΚ Νυρεμβέργη επέστρεψε πέντε χρόνια αργότερα μέσω της Ολιμπίκ Μαρσέιγ. Ακόμη και σήμερα ο Κέπκε παραμένει να ασχολείται ενεργά με το γερμανικό ποδόσφαιρο. Αυτό το καιρό εργάζεται ως προπονητής τερματοφυλάκων στην Εθνική Γερμανίας. Διατέλεσε επίσης πρέσβης της πόλης της Νυρεμβέργης, καθώς αυτή προετοιμαζόταν να φιλοξενήσει αγώνες του Παγκοσμίου Κυπέλλου του 2006.

## Παραπομπές


## Εξωτερικοί σύνδεσμοι

* Επίσημη Ιστοσελίδα    

Κατηγορία:Γερμανοί ποδοσφαιριστές
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Ολιμπίκ Μαρσέιγ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Χόλσταϊν Κίελ
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ολυμπιακής ομάδας Γερμανίας
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Βέσσοι

Οι **Βέσσοι**, επίσης γνωστοί ως **Βήσσοι**, ήταν θρακικός λαός  παρά τον Αίμο μέχρι Ιλλυρίας που παρήκμασε πρώιμα.  Ήταν πολεμικός λαός, γνωστός κυρίως για τις ληστρικές επιδόσεις του. Ο Ηρόδοτος τον αναφέρει σαν παράδειγμα λαού που δεν υποτάχθηκε ποτέ σε κατακτητή, ούτε καν στον Ξέρξη. Στο Μαντείο των Βεσσών, που βρισκόταν σε υψηλό μέρος, τέλεσε θυσία το το 335 π.Χ. ο Μέγας Αλέξανδρος.  Από τότε οι Βεσσοί ταυτίστηκαν με τους Δαρδάνους, που υποτάχθηκαν το (72 π.Χ.) στους Ρωμαίους. Αυτή η φυλή ήταν η τελευταία που διατηρούσε τον 7ον μ.Χ. αιώνα τη θρακική γλώσσα της, αλλά εργότερα εξελληνίστηκε κι αυτή, πριν οι Σλάβοι έρθουν σε επαφή μαζί της.

## Παραπομπές


Κατηγορία:Αρχαίοι Θράκες
Χριστιανική Ένωση (Ολλανδία)

Η **Χριστιανική Ένωση** (ολλ. *Christenunie, CU*) είναι ολλανδικό χριστιανοδημοκρατικό κόμμα. Χαρακτηρίζεται ως κεντρώο, καθώς συνδυάζει τον κοινωνικό συντηρητισμό και τον ήπιο ευρωσκεπτικισμό με κεντροαριστερές αντιλήψεις σε οικονομικά, μεταναστευτικά και περιβαλλοντικά ζητήματα. Το κόμμα αυτοπροσδιορίζεται ως κοινωνικό χριστιανικό. 

Ιδρύθηκε το 2000 ως συγχώνευση της Μεταρρυθμιστικής Πολιτικής Συμμαχίας και της Μεταρρυθμιστικής Πολιτικής Ομοσπονδίας. Μετά τις εκλογές του 2006, ήταν το μικρότερο κόμμα της κυβέρνησης Μπαλκενέντε. Σε κάποιες εκλογές συνεργάστηκε με το πιο συντηρητικό Μεταρρυθμισμένο Πολιτικό Κόμμα το οποίο δεν επιθυμεί τη συμμετοχή του σε κάποια κυβέρνηση. 

Καθώς είναι προτεσταντικό κόμμα, η Χριστιανική Ένωση βασίζει της αρχές της στη Βίβλο, ενώ υιοθετεί τις αρχές της αλληλεγγύης και της επιστασίας για την υποστήριξη των δημοσίων δαπανών και του περιβαλλοντισμού. Υποστηρίζει τη διατήρηση των χριστιανικών αρχών αλλά παράλληλα υποστηρίζει την ανεξιθρησκία. Το κόμμα είναι μετριοπαθώς συντηρητικό και συμμετέχει στο ευρωπαϊκό κοινοβούλιο μέσω της ομάδας του Ευρωπαϊκού Λαϊκού Κόμματος. Είναι μέλος του Ευρωπαϊκού Χριστιανικού Πολιτικού Κινήματος.

## Παραπομπές


Κατηγορία:Ολλανδικά πολιτικά κόμματα
Κατηγορία:Συντηρητικά κόμματα
Δώριο Μεσσηνίας

Το **Δώριο** είναι οικισμός της Πελοποννήσου στην Περιφερειακή Ενότητα Μεσσηνίας.

## Γεωγραφικά - ιστορικά στοιχεία
Το Δώριο βρίσκεται σε απόσταση 16 χλμ. Δ.-ΒΔ, από τον Μελιγαλά (έδρα του δήμου) και 48 χλμ. ΒΔ. από την Καλαμάτα. Το χωριό είναι κτισμένο στην κοιλάδα του ποταμού Πάμισου, σε υψόμετρο 170 μέτρων ενώ στη νότια άκρη του περνάει η Ενωτική Τσακώνας - Κυπαρισσίας (ή ΕΟ9γ). 

Η πρώτη αναφορά του Δώριου γίνεται στην ραψωδία Β 591-602 της Ιλιάδας του Ομήρου, όπου αναφέρεται μαζί με άλλες πόλεις που αποτελούσαν την επικράτεια του Νέστορα. Ο γεωγράφος Στράβων δεν κατάφερε να ταυτίσει το Δώριο με κάποια από τις σύγχρονές του πόλεις, αν και αρκετοί υποστήριζαν ότι ήταν η πόλη Όλουρις, στον σημερινό Αυλώνα. Το Δώριον αναφέρεται ξανά από τον Ρωμαίο συγγραφέα Πλίνιο το Πρεσβύτερο στο 4ο βιβλίο της «Φυσικής Ιστορίας» του (Naturalis Historia, 4.i.5.15) και από τον Παυσανία. Τα ερείπια που ανακαλύφθηκαν το 1927 στο λόφο της Μάλθης νοτιοδυτικά του χωριού από τον Σουηδό αρχαιολόγο Ν. Βάλμιν ταυτίστηκαν με το προϊστορικό Δώριο και με το Δώριο που περιέγραψε ο Παυσανίας.

Στο χωριό εδρεύει το ποδοσφαιρικό σωματείο *Δωριεύς Δωρίου* ή *Α.Ο. Δωρίου*, το οποίο ιδρύθηκε το 1969. Το σωματείο χρησιμοποιεί για τους αγώνες που δίνει το ποδοσφαιρικό γήπεδο Δωρίου, χωρητικότητας 500 θεατών.

## Διοικητικά στοιχεία
Ως ξεχωριστός οικισμός αναφέρεται επίσημα, για πρώτη φορά το 1920 να προσαρτάται στην τότε κοινότητα Κάτω Σουλιμάς και το 1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Γεώργιο, τον Άγιο Πέτρο, την Αμφιθέα και την Κάτω Αμφιθέα αποτελούν την κοινότητα Δωρίου που υπάγεται στη δημοτική ενότητα Δωρίου του Δήμου Οιχαλίας. Σύμφωνα με την απογραφή 2021 απογράφησαν 682 κάτοικοι  ενώ με αυτήν του 2011 ήταν 915. 

## Δείτε επίσης
* Άνω Δώριο Μεσσηνίας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Γιασεμί Σαμαντούρα

Η **Γιασεμί Σαμαντούρα**, γεννημένη στις 8 Ιουλίου 1966, είναι Ελληνίδα πρώην αθλήτρια καλαθοσφαίρισης. Με ύψος 1,73 εκ. αγωνιζόταν στη θέση του σούτινγκ γκαρντ, ενώ σήμερα είναι προπονήτρια καλαθοσφαίρισης.

## Καριέρα
Ξεκίνησε την καριέρα της από την ομάδα του Παλαιού Φαλήρου και διακρίθηκε για το πολυδιάστατο παιχνίδι της καθώς και την ικανότητά της στο σκοράρισμα. Την περίοδο 1988-89 σημείωσε μέσο όρο 35 πόντους στο πρωτάθλημα της Α' ΕΣΚΑ. Τον Αύγουστο του 1989 ο προπονητής Γιώργος Βελισσαράκος, ο οποίος την ανέδειξε, ανέλαβε την τεχνική ηγεσία της γυναικείας ομάδας μπάσκετ του Παναθηναϊκού και με την οικονομική παρέμβαση του προέδρου του Παναθηναϊκού Παύλου Γιαννακόπουλου, επιχείρησαν την μεταγραφή της Σαμαντούρα στον ΠΑΟ. Η προσφορά του Παναθηναϊκού (10.000.000 δραχμές και έμψυχα ανταλλάγματα) υπήρξε κατά 50% μεγάλυτερη από εκείνη του πρωταθλητή Σπόρτιγκ. Στον Παναθηναϊκό αγωνίστηκε έως το 1997.

Η Γιασεμί Σαμαντούρα αγωνίστηκε σε 9 αγώνες με την Εθνική Νεανίδων σημειώνοντας 50 πόντους (μ.ο. 5,6) και σε 34 αγώνες με την Εθνική Γυναικών σημειώνοντας 141 πόντους (μ.ο. 4,2). Συμμετείχε σε 5 διοργανώσεις στο Βαλκανικό Πρωτάθλημα Γυναικών (1984, 1985, 1986, 1988, 1990).

Το 2000 από τη θέση του προπονητή στη γυναικεία ομάδα μπάσκετ του Παναθηναϊκού κατάκτησε το Πρωτάθλημα και το Κύπελλο Ελλάδας. Η κατάκτηση του νταμπλ παραμένει η μοναδική στην ιστορία του τμήματος έως σήμερα. Το 2012 έχοντας επιστρέψει στην τεχνική ηγεσία της γυναικείας ομάδας του Παναθηναϊκού αναδείχθηκε φιναλίστ του πρωταθλήματος. Το 2013 ξανά κατάκτησε Πρωτάθλημα με τον Παναθηναϊκό.

Τον Αύγουστο του 2024 ανακοινώθηκε η έναρξη της συνεργασίας της με τη γυναικεία ομάδα του Ηράκλειο Ο.Α.Α..

Ανιψιός της Σαμαντούρα είναι ο καλαθοσφαιριστής Γιάννης Αθηναίου.

## Παραπομπές


## Εξωτερικοί σύνδεσμοι
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Α.Γ.Ε. Χαλκίδας
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Σπόρτιγκ
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Ηρακλείου
Κατηγορία:Σούτινγκ γκαρντ
Σύμβολο του Τοκελάου

Το **εθνικό σύμβολο του Τοκελάου** απεικονίζει ένα *Tuluma*, που είναι ένα παραδοσιακό γλυπτό ξύλινο κουτί (“tackle box”), που χρησιμοποιείται στο νησί. Ο λευκός σταυρός στο κέντρο του *Tuluma* και η επιγραφή από κάτω που γράφει *Tokelau mo te Atua* (Τοκελάου για τη Φυλή των Φυτών, αγγλικά: *Tokelau for Plant Clan*) αντικατοπτρίζει την ισχυρή έμφαση που δίνει το νησί στο Χριστιανισμό.

## Ιστορικό
Το εδαφικό Κοινοβούλιο του Τοκελάου, το Γενικό Φόνο, ενέκρινε ένα σχέδιο για το εθνικό έμβλημα το Μάιο του 2008. Πριν το 2008, το εθνόσημο και η σημαία της Νέας Ζηλανδίας ήταν σε χρήση. 

Κατά το ίδιο χρονικό διάστημα, υιοθετήθηκε και μια νέα σημαία για το Τοκελάου.

## Παραπομπές
 

Τοκελαου
Κατηγορία:Τοκελάου
BYD M6

Το **BYD M6** είναι ένα μεσαίο αυτοκίνητο που παρήχθη από την κινεζική αυτοκινητοβιομηχανία BYD Auto, μεταξύ του 2010 και του 2015, και ανήκει στην κατηγορία των μεσαίων πολυμορφικών (MPV). Πρόκειται για αντίγραφο του Toyota Previa τρίτης γενιάς, χωρίς να έχει ληφθεί σχετική άδεια. Αντικαταστάθηκε από το BYD Song Max, το οποίο κυκλοφόρησε για πρώτη φορά στην Κίνα τον Σεπτέμβριο του 2017.

## Εισαγωγή

Η πρώτη επίσημη παρουσίαση έγινε στο Σαλόνι Αυτοκινήτου στο Πεκίνο στις 29 Σεπτεμβρίου 2010 και κυκλοφόρησε σχεδόν αμέσως στην Κίνα. Σημειωτέον ότι το M6 ήταν το πρώτο πολυμορφικό αυτοκίνητο στην ιστορία της BYD Auto.

## Το ζήτημα της αντιγραφής
[thumb|left|BYD M6 στη [Σαγκάη, Κίνα, τον Απρίλιο του 2012.]]

Η εισαγωγή του μοντέλου, ωστόσο, πυροδότησε πλήθος από αρνητικά σχόλια στον διεθνή Τύπο αυτοκινήτου, καθώς το αρχικό του ντιζάιν ήταν ουσιαστικά ένα σχεδόν πανομοιότυπο αντίγραφο του Toyota Previa τρίτης γενιάς. Μέσα στο 2014 όμως, το M6 υπέστη μια εκτενή αισθητική ανανέωση, που του προσέδωσε μια εμφανώς διαφορετική εμφάνιση.

## Αναφορές


## Εξωτερικοί σύνδεσμοι

* Η επίσημη ιστοσελίδα του BYD M6 (στα κινέζικα) 

M6
Κατηγορία:Μεσαία αυτοκίνητα
Κατηγορία:Κινέζικα αυτοκίνητα
Μαγνησία του Μαιάνδρου

[μικρογραφία|αριστερά|Οι κύριες εορτές και ιερά στην [αρχαία Ελλάδα. Στην Μαγνησία του Μαιάνδρου υπήρχε ιερό όπου τελούνταν λατρεία της Αρτέμιδος]]
Η **Μαγνησία του Μαιάνδρου** ήταν μία από τις δύο πόλεις με το όνομα Μαγνησία που ίδρυσαν οι Μάγνητες στη Μικρά Ασία τον 10ο αιώνα π.Χ. Σημαντική σε πληθυσμό, βρισκόταν σε στρατηγική τοποθεσία στο τρίγωνο που σχημάτιζαν οι πόλεις Πριήνη, Έφεσος και Τράλλεις. Ονομάστηκε Μαγνησία από τους Μάγνητες από τη Θεσσαλία που αποίκησαν την περιοχή μαζί με μερικούς Κρητικούς. Αργότερα προστέθηκε στην ονομασία της το *του Μαιάνδρου* για να ξεχωρίζει από την κοντινή πόλη της Λυδίας, Μαγνησία του Σιπύλου, την έτερη ομώνυμη αποικία των Μαγνητών στην περιοχή.

Η περιοχή γύρω από την πόλη ήταν ιδιαίτερα γόνιμη, παράγοντας εξαιρετικό κρασί, σύκα και αγγούρια.  Η Μαγνησία ήταν κτισμένη κοντά στη σημερινή πόλη της Τουρκίας, Γκερμεντζίκ, στις υπώρειες του όρους Θώραξ, στις όχθες του μικρού ποταμού Λίθακου, παραπόταμου του ποταμού Μαίανδρου. Απείχε περίπου 24 χιλιόμετρα από τη Μίλητο. Ανήκε στην περιοχή της Ιωνίας, επειδή όμως οι Μάγνητες μιλούσαν την αιολική διάλεκτο, η πόλη δεν έγινε δεκτή στo Κοινό των Ιώνων.

## Παραπομπές


## Εξωτερικοί σύνδεσμοι
* 

Κατηγορία:Αρχαίες πόλεις της Ιωνίας
Κατηγορία:Αρχαιολογικοί τόποι στην Τουρκία
Deftones

Οι **Deftones** είναι αμερικανικό alternative rock και nu metal συγκρότημα, από το Σακραμέντο της Καλιφόρνια, που ιδρύθηκε το 1988. Το συγκρότημα αποτελείται από τον Chino Moreno (τραγούδι, κιθάρα) του οποίου το πραγματικό όνομα είναι *Camillo Wong Moreno*, Steven (*Stef*) Carpenter (κιθάρα), Chi Cheng (μπάσο, δεύτερα φωνητικά), Frank Delgado (πλήκτρα, turntables-"πικάπ") και τον Abe Cunningham (Drums, κρουστά). Από το 2009 και έπειτα ο Sergio Vega παίζει μπάσο στην θέση του Chi Cheng λόγω σοβαρού τραυματισμού από αυτοκινητιστικό ατύχημα του 2ου. Έχουν κυκλοφορήσει 6 δίσκους,οι 3 από τους οποίους έγιναν πλατινένιοι και ο ομώνυμος δίσκος (*Deftones*) χρυσός.

## Τα Πρώτα Χρόνια (1988-1993)
Όταν ο Carpenter ήταν 15 χρονών τράκαρε με αμάξι καθώς έκανε skateboard. Όντας καθηλωμένος για αρκετούς μήνες σε αναπηρικό καροτσάκι ξεκίνησε να μαθαίνει μόνος του κιθάρα ακούγοντας τότε συγκροτήματα όπως Anthrax, Stormtroopers Of Death, Metallica. Ο Carpenter με τα χρήματα που πήρε από την αποζημίωση του ατυχήματος μπόρεσε να αγοράσει εξοπλισμό που χρειαζόταν το συγκρότημα για να ξεκινήσει, αν και ο Abe Cunningham σε μια συνέντευξή του ανέφερε πως όλα αυτά ήταν ένας μύθος για το πώς ξεκίνησαν όλα. Ο Carpenter, o Moreno και ο Cunningham ήταν φίλοι από την παιδική τους ηλικία, πήγαιναν στο ίδιο σχολείο και παρέμειναν φίλοι γιατί όλοι είχαν ως κοινό χόμπι την μουσικη. Όταν ο Moreno έμαθε ότι ο Carpenter παίζει κιθάρα, συνεννοήθηκα αμέσως με τον Cunningham που έπαιζε drums για ένα τζαμάρισμα και κάπως έτσι ξεκίνησαν να παίζουν οι τρεις τους στο γκαράζ του το 1988. Αφού είχαν δοκιμάσει να παίξουν με πολλούς και διάφορους μπασίστες, τελικά καθιερώθηκε ο Chi Cheng και σύντομα ηχογράφησαν μαζί του ένα demo τεσσάρων τραγουδιών. Μέσα σε δύο χρόνια οι Deftones ξεκίνησαν να εμφανίζονται σε διάφορα κλαμπ και αργότερα επεκτάθηκαν στις επικράτειες του Σαν Φρανσίσκο και Λος Άντζελες, όπου έπαιξαν και με συγκροτήματα όπως οι Korn.

Κατηγορία:Συγκροτήματα της εναλλακτικής ροκ
Κατηγορία:Βραβευμένοι με Grammy
Κατηγορία:Νικητές Kerrang! Awards
Κατηγορία:Nu metal συγκροτήματα από Καλιφόρνια
Κατηγορία:Alternative metal συγκροτήματα
DAF XF

thumb|350px|DAF 95XF

Το **DAF XF** είναι μοντέλο φορτηγών που παράγεται από το 1997 μέχρι σήμερα από την Ολλανδική αυτοκινητοβιομηχανία DAF. Προηγουμένο μοντέλο ήταν το DAF 95 από το 1987 μέχρι το 1997, με την ονομασία *Avanced Turbo Intercooling*. Το DAF XF έχει κερδίσει το βραβείο Φορτηγού της Χρονιάς του 2007. Το φορτηγό χρησιμοποιείται από τις Ολλανδικές Ένοπλες Δυνάμεις, καθώς και από τον Στρατό Ξηράς του Καναδά.

*DAF 95XF — 1997 - 2002 
*DAF XF95 — 2002 - 2006
*DAF XF105 — 2006 - σήμερα

## Παραπομπές


Κατηγορία:Μοντέλα φορτηγών
1895 Λάρινκ

Ο **Λάρινκ (Larink)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,80. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Γερμανού αστρονόμου Γιοχάνες Λάρινκ (*Johannes Larink*).

## Φυσικά χαρακτηριστικά
Η μέση διάμετρος του Λάρινκ εκτιμάται σε 17,51 ± 1,7 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,110 ± 0,025.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαρινκ
1897 Χιντ

Ο **Χιντ (Hind)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Βρετανού αστρονόμου Τζον Ράσελ Χιντ.

## Φυσικά χαρακτηριστικά
Τα φυσικά χαρακτηριστικά του Χιντ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χιντ
Αετός (αποσαφήνιση)

Το όνομα **Αετός** μπορεί να αναφέρεται σε οποιοδήποτε από τα παρακάτω.

* Αετός, ιερακόμορφο πτηνό
* Αετός, αστερισμός
* Αετός, σαλάχι
* Χαρταετός

## Οικισμοί
* Αετός Αιτωλοακαρνανίας
* Αετός Εύβοιας
* Αετός Θεσπρωτίας
* Αετός Ιθάκης
* Αετός Μεσσηνίας
* Αετός Τρικάλων
*Αετός Φλωρίνης

## Αθλητικοί σύλλογοι
* Α.Ο. Αετός Αγίου Θεοδώρου, ελληνικό ποδοσφαιρικό σωματείο με έδρα τον Άγιο Θεόδωρο Καρδίτσας.
* Α.Ο. Αετός Αλποχωρίου, ελληνικό ποδοσφαιρικό σωματείο με έδρα το Αλποχώρι Ηλείας.
* Α.Ο. Αετός Ανωγείων, ελληνικό ποδοσφαιρικό σωματείο με έδρα τα Ανώγεια Ρεθύμνου.
* Α.Ο. Αετός Πετσαλίου, ελληνικό ποδοσφαιρικό σωματείο με έδρα το Πετσάλι Ιωαννίνων (*πλέον δεν υφίσταται*).
* Α.Π.Ο. Αετός Κορυδαλλού, ελληνικό ποδοσφαιρικό σωματείο με έδρα τον Κορυδαλλό Αττικής.
* Α.Π.Σ. Αετός Κρυονερίου Κορινθίας, ελληνικό ποδοσφαιρικό σωματείο με έδρα το Κρυονέρι Κορινθίας.
* Α.Π.Σ. Αετός Πατρών, ελληνικό αθλητικό σωματείο με έδρα την Πάτρα Αχαΐας.
* Α.Π.Σ. Μαύρος Αετός Κερατσινίου, ελληνικό ποδοσφαιρικό σωματείο με έδρα το Κερατσίνι Αττικής (*πλέον δεν υφίσταται*).
* Α.Σ. Αετός Ορφανού, ελληνικό ποδοσφαιρικό σωματείο με έδρα το Οφρύνιο Καβάλας.
* Α.Σ. Αετός Σκύδρας, ελληνικό αθλητικό σωματείο με έδρα τη Σκύδρα Πέλλας.
* Γ.Α.Σ. Αετός Αθηνών, ελληνικό αθλητικό σωματείο με έδρα τον Άγιο Παντελεήμονα Αθηνών.
* Γ.Π.Σ. Αετός Λουτρών Λέσβου, ελληνικό ποδοσφαιρικό σωματείο με έδρα τα Λουτρά Λέσβου.
* Μ.Α.Σ. Αετός Θεσσαλονίκης, ελληνικό αθλητικό σωματείο με έδρα τη Θεσσαλονίκη.
* Μ.Α.Σ. Aετός Καταλωνίων, ελληνικό αθλητικό σωματείο με έδρα τα Καταλώνια Πιερίας.
* Π.Α.Σ. Αετός Κιλκίς, ελληνικό αθλητικό σωματείο με έδρα το Κιλκίς.

## Πλοία
* Αετός Ι (αντιτορπιλικό)
* Αετός ΙΙ (αντιτορπιλικό)

Κατηγορία:Αποσαφηνίσεις ελληνικών τοπωνυμίων
Θερμική δεξαμενή

Με την ονομασία **θερμική δεξαμενή** ή **δεξαμενή θερμότητας** ή **λουτρό θερμότητας** ή **θερμικό λουτρό** (κατά την έννοια διεργασίας) φέρεται οποιαδήποτε δεξαμενή ή άλλος χώρος θερμοδυναμικού συστήματος που καλύπτεται με θερμική ενέργεια.

Η θερμοκρασία της θερμικής δεξαμενής διατηρείται σταθερή και δεν αλλάζει με προσθαφαιρέσεις θερμότητας, αποτελώντας ουσιαστικά πηγή ενέργειας. Μεγαλύτερες θερμικές δεξαμενές στη φύση αποτελούν οι ωκεανοί, οι μεγάλες λίμνες, οι ποταμοί, καθώς και τεράστιες αέριες μάζες, η συμβολή των οποίων στις διάφορες γεωφυσικές διαδικασίες, όπως ειδικότερα στη διαμόρφωση του καιρού, είναι, αντίστοιχα, τεράστιες.

Κατηγορία:Θερμοδυναμική
Αμεινίας ο Παλληνεύς

Ο **Αμεινίας ο Παλληνεύς** (Παλλήνη Αττικής) ήταν Αθηναίος τριήραρχος, μικρότερος αδερφός του Αισχύλου και του Κυναίγειρου, έμεινε στην ιστορία από τη σύγκρουση Ελλήνων και Περσών στη ναυμαχία της Σαλαμίνας το 480 π.Χ. στα στενά μεταξύ Σαλαμίνας και των ακτών της Αττικής.
Στη περίφημη αυτή ναυμαχία, είχαν παραταχθεί οι αθηναϊκές τριήρεις υπό τον Θεμιστοκλή και οι σπαρτιάτικες υπό τον Ευρυβιάδη. Πρώτος επιτέθηκε ο Αθηναίος Αμεινίας ο Παλληνεύς και αμέσως τον ακολούθησαν και τα υπόλοιπα πλοία και έτσι η ναυμαχία γενικεύτηκε.Αργότερα,οι Αθηναίοι τον τίμησαν σαν ήρωα,λόγω της συνεισφοράς του 
στη ναυμαχία.Άνθρωποι σαν αυτόν αξίζουν τον σεβασμό και τον θαυμασμό μας.

## Παραπομπές


Κατηγορία:Αρχαίοι Αθηναίοι
Searchlight Pictures

Η **Searchlight Pictures** (πρώην ονομασία *Fox Searchlight Pictures*) είναι μια Αμερικάνικη εταιρία παραγωγής και διανομής ταινιών. Δημιουργήθηκε το 1994 απο την 20th Century Fox (που αργότερα μετονομάστηκε σε 20th Century Studios). Απο το 2019 και μέχρι σήμερα, είναι θυγατρική της Walt Disney Studios, η οποία με την σειρά της είναι κομμάτι της The Walt Disney Company.

## Παραπομπές

Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:The Walt Disney Company
Κατηγορία:Εξαγορές της Disney
Κατηγορία:20th Century Studios
Far Cry (ταινία)

Το ***Far Cry*** είναι ένα γερμανικό έργο του 2008 που βασίζεται στο βιντεοπαιχνίδι με το ίδιο όνομα. Ο σκηνοθέτης είναι ο Ούβε Μπολλ και πρωταγωνιστής o Τιλ Σβάιγκερ.

## Πλοκή
Ο Τζακ Κάρβερ, ένα πρώην μέλος των γερμανικών ειδικών δυνάμεων, πηγαίνει την δημοσιογράφο Βάλερι Καρδινάλ για επίσκεψη στον θείο της τον Μαξ σε ένα νησί που δουλεύει σε στρατιωτικό συγκρότημα. Μόλις έφτασαν, τα τέρατα του γιατρού πολεμιστή φυλακίζουν την Βάλερι. Ο Τζακ δεν νοιάζεται για εκείνη ώσπου που η βάρκα του ανατινάζεται. Όταν η βάρκα του έχει τελείως καταστραφεί, ο Τζακ ανακαλύπτει τον πραγματικό στόχο των εγκαταστάσεων στο νησί: η δημιουργία γενετικών τροποποιημένων στρατιωτών.

## Ηθοποιοί
* Τιλ Σβάιγκερ ως Τζακ Κάρβερ
* Emmanuelle Vaugier ως Βάλερι Καρδινάλ
* Natalia Avelon ως Κάτγια Τσέρνοβ
* Michael Paré ως Πολ Σάμερς
* Clint Howard ως διευθύνων επιστήμονας
* Craig Fairbrass ως Πάρκερ
* Udo Kier ως  γιατρός πολεμιστής
* Mike Dopud ως Σγτ. Ράιδερ
* Chris Coppola ως Εμίλιος
* Ralf Möller ως Μακς Καρδινάλ
* Don S. Davis ως στρατηγός Ρόδερικ
* Michael Eklund
* Jay Brazeau ως Ραλφ
* Michael Rogers ως μισθοφόρος Κέλλη
* Anthony Bourdain ως επιστήμονας (Ταντ Τσάνκο)

## Παραγωγή

Ο Ούβε Μπολλ απέκτησε τα δικαιώματα για το έργο *Far Cry* πριν την κυκλοφορία του ομώνυμου παιχνιδιού. Σε μια συνέντευξη τον Οκτώβριο 2006, δήλωσε ότι η παραγωγή του * Far Cry* θα άρχιζε το Μάιο του 2007.
Η ταινία κυκλοφόρησε στη Γερμανία τον Οκτώβριο του 2008.

## Εξωτερικοί σύνδεσμοι
* http://www.imdb.com/title/tt0400426/

## Παραπομπές


Κατηγορία:Far Cry
Κατηγορία:Γερμανικές ταινίες
Κατηγορία:Ταινίες του 2008
Κατηγορία:Biopunk ταινίες
Κατηγορία:Αγγλόφωνες ταινίες
Κατηγορία:Καναδικές ταινίες
Κατηγορία:Γερμανικές ταινίες δράσης
Κατηγορία:Καναδικές ταινίες δράσης
Κατηγορία:Ταινίες βασισμένες σε βιντεοπαιχνίδια
Θερμιδική αξία

Γενικά ο όρος **θερμιδική αξία**, λεγόμενη και **ενέργεια τροφής**, χαρακτηρίζει την ποσότητα μεγάλων θερμίδων (Kcal) που περιέχονται στα τρόφιμα, ανά είδος και τρόπου μαγειρέματος και που απελευθερώνονται κατά τη διάρκεια της καύσης τους.

Στο Διεθνές Σύστημα Μονάδων, μονάδα της θερμιδικής αξίας είναι η μονάδα ενέργειας, το τζάουλ. Η δε σχέση με θερμίδα είναι 1 θερμίδα = 4,2 τζάουλ, ή 1 τζάουλ = 0,23 θερμίδες. Συνηθέστερα η θ.α.  μετριέται σε μονάδες ενέργειας ανά μονάδα ουσίας (μάζας τροφής) όπως π.χ. kJ / kg, ή kJ / mol , ή kcal / kg, ή cal / gr.

Η Θ.Α. προσδιορίζεται συνηθέστερα από τον "θερμιδομετρικό όλμο" (ειδικό θερμιδόμετρο μέτρησης καύσης).
Χρήση της θερμιδικής αξίας, που είναι διάφορη της θρεπτικής, γίνεται ειδικότερα στη διατροφή και στη διαιτητική.

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.15.

Κατηγορία:Διατροφολογία
1900 Κατιούσα

μικρογραφία|3D μοντέλο του αστεροειδούς 1900 Κατιούσα
Η **Κατιούσα (Katyusha)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής αεροπόρου Εκατερίνα («Κατιούσα») Ιβάνοβνα Ζελένκο (*Екатерина Ивановна Зеленко*), η οποία σκοτώθηκε σε αερομαχία κατά τον Β΄ Παγκόσμιο Πόλεμο.

## Φυσικά χαρακτηριστικά
Τα κυρίως φυσικά χαρακτηριστικά της Κατιούσα είναι άγνωστα. Η Κατιούσα περιστρέφεται γύρω από τον εαυτό της μία φορά κάθε 9 ώρες 29 λεπτά και 59,6 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κατιουσα
Θερμιδόμετρο

Το **Θερμιδόμετρο** είναι συσκευή, με την οποία πραγματοποιείται η μέτρηση ποσοτήτων θερμότητας που προσλαμβάνουν ή εκχωρούν τα διάφορα σώματα, στερεά ή ρευστά, υπό διάφορες επιδράσεις, ακόμα και σε χημικές.

Πρόκειται για συσκευές μεγάλης ακριβείας που προκειμένου να ελαχιστοποιήσουν τυχόν θερμικές απώλειες αλλά και να μπορούν να υπολογιστούν και αυτές, ώστε να ληφθούν στη συνέχεια υπόψη, κατασκευάζονται και φυλάσσονται με ιδιαίτερη μεγάλη προσοχή. Ανάλογα δε του σκοπού και του σώματος που θα επιχειρηθεί η μέτρηση υφίσταται ήδη μια μεγάλη ποικιλία θερμιδομέτρων που διακρίνονται σε διάφορες κατηγορίες και τύπους, όπως π.χ. αδιαβατικοί, ισοθερμικοί μικροθερμιδομετρητές, συνεχούς ροής, διαφορικής σάρωσης, τιτλοποίησης κ.λπ.. Χαρακτηριστικός είναι ο λεγόμενος "θερμιδομετρικός όλμος" (ή "θερμιδομετρική βόμβα") ο οποίος μπορεί να μετρήσει τη θερμότητα καύσης οργανικών ουσιών με ακρίβεια της τάξης του 0,01%.

## Βασικά μέρη
Τα βασικά μέρη ενός θερμιδομέτρου είναι:
# Το θερμιδομετρικό δοχείο, ή θερμομονωτικός κάδος
# Το μέσον πλήρωσης του παραπάνω, π.χ. νερό, υγρό υδρογόνο ή ήλιο κ.λπ.
# Το εσωτερικό δοχείο που περιέχει κάποιο μέσον π.χ. ατμό, ή πάγο ή ακόμα και αντιστάσεις.
# Το θερμόμετρο και
# Ο αναδευτήρας (χειροκίνητος ή ηλεκτρικός)

## Δείτε επίσης
*Ενθαλπία
*Θερμίδα
*θερμότητα
*Θερμιδομετρία

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.16.

## Εξωτερικοί σύνδεσμοι
* 
* 

Κατηγορία:Όργανα μέτρησης
Κατηγορία:Εργαστηριακός εξοπλισμός
1901 Μοραβία

Η **Μοραβία (Moravia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1972 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά της από την ομώνυμη ιστορική περιοχή της κεντρικής Ευρώπης.

## Φυσικά χαρακτηριστικά
Η μέση διάμετρος της Μοραβίας εκτιμάται σε 27,0 ± 4,2 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,080 ± 0,032. Είναι άγνωστο αν και με ποια περίοδο περιστρέφεται η Μοραβία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μοραβια
1902 Σαπόσνικοφ

μικρογραφία|3D μοντέλο του αστεροειδούς 1902 Σαπόσνικοφ
Ο **Σαπόσνικοφ** (Shaposhnikov) είναι ένας μεγάλος και πολύ σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Βλαντιμίρ Γκριγκόριεβιτς Σαπόσνικοφ (*Владимир Григорьевич Шапошников*), ο οποίος σκοτώθηκε κατά τον Β΄ Παγκόσμιο Πόλεμο.
Κοντά στο αφήλιο της τροχιάς του ο Σαπόσνικοφ εξέρχεται από τα εξώτατα όρια της Κύριας Ζώνης και προσεγγίζει την τροχιά του Δία.

## Φυσικά χαρακτηριστικά
Η μέση διάμετρος του Σαπόσνικοφ εκτιμάται σε 96,86 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,0296 (η επιφάνειά του είναι πιο σκούρα από ένα κομμάτι κάρβουνο). Ο Σαπόσνικοφ περιστρέφεται γύρω από τον εαυτό του μία φορά κάθε 21 ώρες και 12 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαποσνικοφ
Νέα Ηρακλείτσα

Η **Νέα Ηρακλείτσα** ή **Νέα Ηρακλίτσα** είναι παραθαλάσσιος οικισμός του νομού Καβάλας. Ανήκει διοικητικά στο δήμο Παγγαίου και με το πρόγραμμα Καποδίστριας στο δήμο Ελευθερών. Σύμφωνα με την απογραφή του 2001 είχε 916 κατοίκους. Η Νέα Ηρακλείτσα ιδρύθηκε από πρόσφυγες από την Ανατολική Θράκη το 1924, όταν εγκαταστάθηκαν σε αυτή 102 οικογένειες. Βρίσκεται 13 χιλιόμετρα δυτικά της Καβάλας. 

Η Νέα Ηρακλείτσα φημίζεται για το γραφικό λιμανάκι της και για την παραλία της, με τις πολλές ταβέρνες. Η παραλία της Νέας Ηρακλείτσας, που αποκαλείται αλάνα διαθέτει μπιτς μπαρ και γήπεδα βόλεϊ. Η παραλία βραβεύτηκε για πρώτη φορά με γαλάζια σημαία το 2007 και θεωρείται μία από τις καλύτερες του νομού Καβάλας. Υπάρχουν επίσης οργανωμένοι χώροι στάθμευσης, ιστιοπλοϊκός όμιλος και γήπεδα 5x5.

Ένα από τα κύρια αξιοθέατα είναι η εκκλησία της Παναγίας της Φανερωμένης, όπου βρίσκεται η θαυματουργή Εικόνα της Μεγαλόχαρης, την οποία σύμφωνα με την παράδοση έχει φιλοτεχνήσει ο ευαγγελιστής Λουκάς. Φυλάσσεται, επίσης, η Κάρα του Αγίου Χαραλάμπους του Ιερομάρτυρος. Ο Ναός γιορτάζει τα εννιάμερα της Θεοτόκου, οπότε και γίνεται στο χωριό εμποροπανήγυρη. Στη θέση «Αετοπλαγιά» βρίσκεται το σπήλαιο των Νυμφών, με ευρήματα προϊστορικών και ιστορικών χρόνων. Στη θέση Σιτζάκ Ντερέ, στο όρος Σύμβολο, βρίσκονται δύο πύργοι της κλασικής - ελληνιστικής περιόδου.

Απέναντι από τη Νέα Ηρακλίτσα βρίσκονται τα νησάκια Φιδονήσι, το οποίο είναι ιδιόκτητο, και Αρεθούσα, βραχονησίδες οι οποίες παλιότερα ήταν ένα νησί.

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
1903 Αντζιμουσκάι

Ο **Αντζιμουσκάι** (Adzhimushkaj) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,5. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από την ομώνυμη κωμόπολη της Κριμαίας και τη μάχη που έγινε εκεί κατά τον Β΄ Παγκόσμιο Πόλεμο.

## Φυσικά χαρακτηριστικά
Η μέση διάμετρος του Αντζιμουσκάι εκτιμάται σε 36,5 χιλιόμετρα περίπου. Ο φασματικός τύπος του είναι **K**, ενώ το γεωμετρικό άλβεδό του είναι 0,084 ± 0,017.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντζιμουσκαι
Το καλοσυγκερασμένο κλειδοκύμβαλο

μικρογραφία|Σελίδα τίτλου του ''Das Wohltemperierte Clavier'', Βιβλίο Πρώτο.
[αριστερά|μικρογραφία|Γνήσια σύνθεση του [Μπαχ, από την τέταρτη φούγκα στο πρώτο βιβλίο.]]
***Το καλώς συγκερασμένο κλειδοκύμβαλο*** () είναι μία συλλογή δύο βιβλίων του Γιόχαν Σεμπάστιαν Μπαχ για πληκτροφόρο όργανο. Κάθε βιβλίο περιλαμβάνει 24 δυάδες ενός πρελουδίου και μιας φούγκας γραμμένων σε καθεμιά από τις 24 τονικότητες. Το πρώτο βιβλίο (BWV 846–869) χρονολογείται στο 1722 και το δεύτερο (BWV 870–893) στο 1742.

Κατηγορία:Συνθέσεις του Γιόχαν Σεμπάστιαν Μπαχ
1904 Μάσεβιτς

μικρογραφία|3D μοντέλο του αστεροειδούς 1904 Μάσεβιτς
Η **Μάσεβιτς (Massevitch)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της προς τιμή της Ρωσίδας μαθηματικού Άλλα Γκενρίχοβνα Μάσεβιτς (*Алла Генриховна Масевич*)

## Φυσικά χαρακτηριστικά
Η μέση διάμετρος της Μάσεβιτς εκτιμάται σε 18,19 χιλιόμετρα. Ο φασματικός τύπος της είναι **R**, ενώ το γεωμετρικό άλβεδό της είναι 0,161 ± 0,038. Είναι άγνωστο αν και με ποια περίοδο περιστρέφεται η Μάσεβιτς γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μασεβιτς
Επιφανειακή πυκνότητα χαρτιού

Η **επιφανειακή πυκνότητα χαρτιού** (**paper density**, **grammage**), είναι ένα φυσικό μέγεθος που χαρακτηρίζει ένα χαρτί ή ένα χαρτόνι, και αναφέρεται στην επιφανειακή του μάζα, δηλαδή στη μάζα ανά μονάδα επιφάνειας. Η μονάδα μέτρησης είναι συνήθως το γραμμάριο ανά τετραγωνικό μέτρο (g/m²). Ένα χαρτί είναι πιο εύκαμπτο όταν έχει μικρή επιφανειακή πυκνότητα, ενώ όταν αυτή είναι αυξημένη, είναι πιο άκαμπτο.

Η επιφανειακή πυκνότητα χαρτιού ορίζεται από τα πρότυπα ISO 536 και 4046.

Το χαρτί που χρησιμοποιείται συνήθως στα γραφεία έχει επιφανειακή πυκνότητα 80 g/m² και ένα χαρτί μεγέθους A4, το οποίο εξ ορισμού έχει επιφάνεια ένα δέκατο έκτο του τετραγωνικού μέτρου, έχει μάζα 5 γραμμάρια.

Ένα ελαφρότερο χαρτί (για παράδειγμα με 60 g/m²) τείνει να γεμίζει πιο εύκολα την υποδοχή ενός εκτυπωτή, ενώ ένα χαρτί φωτογραφίας έχει συνήθως πυκνότητα μεταξύ 150 και 200 g/m².

## Μεγέθη που χρησιμοποιούνται
* Χαρτί τσιγάρου: μεταξύ 12 και 25 g/m²
* Χαρτί εφημερίδας: 42 g/m²
* Για εκτύπωση-γράψιμο: 65-80-90 g/m²
* Χαρτόνι: 120 g/m²
* Φωτογραφία 10×15 για αρχείο: 175 g/m²
* Φωτογραφία 10×15 καλής ποιότητας: 250 g/m²
* Μαλακό εξώφυλλο βιβλίου: 240-250 g/m²
* Ακουαρέλλα: 300-600 g/m²
* Χαρτί για σχέδιο: 90-150 g/m²

## Δείτε επίσης
* Χαρτί

Κατηγορία:Φυσικές μονάδες μέτρησης
Ύφασμα

[thumb|upright=0.8|Κοπέλα που γνέθει, έργο του [Ουιλιάμ-Αντόλφ Μπουγκερώ - 19ος αιώνας.]]

**Ύφασμα** ονομάζεται κάθε υλικό που μπορεί να έχει υφανθεί. Αναφέρεται σε υλικά που μπορούν να χωριστούν σε ίνες ή σε νήματα, όπως το βαμβάκι, η κάνναβη, το λινάρι (οργανικά υφάσματα) ή ο αμίαντος (υφάσματα από ορυκτά), σε συνδυασμό με τις βελτιώσεις που επέφεραν τα συνθετικά νήματα.

Ο διαχωρισμός των νημάτων ενός υφάσματος ονομάζεται κλώση. Η λέξη «ύφασμα» μπορεί επίσης να χρησιμοποιηθεί και για το αποτέλεσμα της ύφανσης, για παράδειγμα, ένα σεντόνι μπορεί να θεωρηθεί ύφασμα.

Διακρίνονται δύο μεγάλες κατηγορίες υφασμάτων:
* Παραδοσιακά υφάσματα: υφάσματα στα οποία βασικό ρόλο παίζουν η εμφάνιση και η άνεση. Σε αυτήν την κατηγορία ανήκουν τα ρούχα και η μόδα, αλλά και η επίπλωση (όπως τα σεντόνια, τα κρεμαστά υφάσματα, οι κουρτίνες, τα τραπεζομάντηλα, οι πετσέτες και οι ταπετσαρίες).
* Τεχνικά υφάσματα: σε αυτήν την κατηγορία ανήκουν τα υφάσματα στα οποία είναι σημαντικά κάποια μηχανικά, χημικά ή φυσικοχημικά χαρακτηριστικά και έχουν κάποια τεχνική εφαρμογή: τα γεωυφάσματα, τα ιατρικά υφάσματα και τα συνθετικά ενισχυμένα υφάσματα.

## Δείτε επίσης
* Ένδυση
* Κλωστοϋφαντουργία

## Βιβλιογραφία
* Dominique Cardon, *La draperie au Moyen Âge. Essor d’une grande industrie européenne*, Paris, CNRS Éditions, 1999, 661 p.
* Christiane Garaud et Bernadette Sautreuil, *Technologie des tissus*, Paris, 1982. ISBN 2-7135-2130-0

## Εξωτερικοί σύνδεσμοι
* 
* 

Κατηγορία:Κλωστοϋφαντουργία
Κατηγορία:Βιομηχανία ένδυσης
Χρήστος Αγγουράκης

Ο **Χρήστος Αγγουράκης** (Ηράκλειο Κρήτης 1952 - Περιγιάλι Κορινθίας 22 Φεβρουαρίου 2022) ήταν Έλληνας παραολυμπιονίκης στίβου στις ρίψεις: σφαίρα, ακόντιο, δίσκος. Κατέκτησε ένα αργυρό (1992) και τρία χάλκινα μετάλλια (1988, 1992, 2004). Αναδείχθηκε παγκόσμιος πρωταθλητής ακοντισμού το 1994, πρωταθλητής Ευρώπης στο δίσκο το 2003 και κατέρριψε το παγκόσμιο ρεκόρ ακοντισμού. Συμμετείχε σε παραολυμπιακούς αγώνες από το 1976, παλαιότερα στις κατηγορίες Β1 και THW3 και σήμερα στην κατηγορία F53 ατόμων με τετραπληγία. Το 2005 τιμήθηκε με το βραβείο ΠΣΑΤ καλύτερου Έλληνα αθλητή ΑμεΑ. Ήταν ο παλαιότερος εν ενεργεία Έλληνας αθλητής με κινητικά προβλήματα. Απεβίωσε σε ηλικία 70 ετών στις 22 Φεβρουαρίου 2022 στο Περιγιάλι Κορινθίας.

## Βιογραφικό

Ο Χρήστος Αγγουράκης γεννήθηκε στις 24 Αυγούστου 1952 στο Ηράκλειο της Κρήτης. Έπειτα από ατύχημα που του δημιούργησε το πρόβλημα αναπηρίας, πήγε σε κέντρο αποκατάστασης στην Ουγγαρία. Εκεί αποφάσισε να ξεκινήσει τον αθλητισμό μετά από παρακίνηση του προπονητή του.

Το 1976 ήταν ένας από τους τρεις αθλητές που πήραν μέρος στους Παραολυμπιακούς Αγώνες του Τορόντο, στην πρώτη ελληνική συμμετοχή σε Παραολυμπιακούς Αγώνες. Μετά την πρώτη συμμετοχή συνέχισε με επιτυχία την αθλητική του καριέρα συμμετέχοντας σε παγκόσμια πρωταθλήματα και σε όλους τους Παραολυμπιακούς Αγώνες ως το 2004.

Στη μακροχρόνια παραολυμπιακή καριέρα του κατέκτησε στον ακοντισμό ένα αργυρό μετάλλιο το 1992 και ένα χάλκινο το 1988 και στη σφαιροβολία δύο χάλκινα το 1992 και το 2004 στην Αθήνα μπροστά στο Ελληνικό κοινό.

Ήταν αθλητής του Α.Σ. Σπάρτακος και η προπονήτριά του ήταν η Κυριακή Τσιαντούκα.

### Παραολυμπιακοί Αγώνες στους οποίους συμμετείχε

* Τορόντο 1976
* Άρνεμ 1980

*Σεούλ 1988
*Βαρκελώνη 1992
*Ατλάντα 1996
*Σίδνεϊ 2000
*Αθήνα 2004

## Προσωπική ζωή

Εκτός από τον αθλητισμό, εργαζόταν ως ελεύθερος επαγγελματίας. Ήταν έγγαμος και είχε έναν γιο.

Τα τελευταία χρόνια της ζωής του διέμενε μόνιμα στο Περιγιάλι Κορινθίας 

## Τίτλοι-Διακρίσεις

* Παραολυμπιακοί Αγώνες
** 2004: Σφαίρα F53 **χάλκινο μετάλλιο**
** 2000: Δίσκος F53 5ος
** 2000: Ακόντιο F53 6ος
** 1992: Σφαίρα THW3 **χάλκινο μετάλλιο**
** 1992: Ακόντιο THW3 **αργυρό μετάλλιο**
** 1988: Ακόντιο 1B **χάλκινο μετάλλιο** και παγκόσμιο ρεκόρ
* Παγκόσμια Πρωταθλήματα
** 2002: Ακόντιο F53 6ος
** 2002: Σφαίρα F53 6ος
** 2002: Δίσκος F53 7ος
** 1998: Δίσκος F53 6ος
** 1998: Ακόντιο F53 7ος
** 1994: Σφαίρα F53 4ος
** 1994: **Ακόντιο F53 1ος**
* Πανευρωπαϊκά Πρωταθλήματα
** 2005: Σφαίρα F53 2ος
** 2005: Ακόντιο F53 3ος
** 2003: **Δίσκος F53 1ος**
** 2003: Σφαίρα F53 3ος
** 2003: Ακόντιο F33-F53 3ος
* Αθλητικά Βραβεία ΠΣΑΤ
** 2005: **Καλύτερος Έλληνας αθλητής με αναπηρία**.

## Παραπομπές


## Πηγές
* Χρήστος Αγγουράκης, Ιστοσελίδα Ελληνικής Παραολυμπιακής Επιτροπής.

Κατηγορία:Έλληνες παραολυμπιονίκες του στίβου
Κατηγορία:Παραολυμπιονίκες
Alone in the Dark II (ταινία)

Το ***Alone in the Dark II*** γνωστό επίσης και ως ***Alone in the Dark: Fate Of Existence*** είναι ταινία τρόμου του 2009, με πρωταγωνιστές τους Ρικ Γιουν, Ράτσελ Σπέκτερ και Λαντς Χένρικσεν και σκηνοθεσία από τον Πέτερ Σέερερ και τον Μίχαελ Ρες. Είναι η συνέχεια του * [[Alone in the Dark (ταινία του 2005)|Alone in the Dark]]* (2005) του Ούβε Μπολλ.
Η ταινία κυκλοφόρησε στη Γερμανία στις 25 Σεπτεμβρίου του 2008 και στο Ηνωμένο Βασίλειο στις 27 Ιουλίου του 2009.

Το *Alone in the Dark II* γυρίστηκε στην Νέα Υόρκη και στο Λος Άντζελες. Προσαρμόζεται από την σειρά βιντεοπαιχνιδιών *[[Alone in the Dark]]* της Atari.

## Πλοκή
Ο πρώην κυνηγός Άμπνερ Λούντμπεργκ (Λαντς Χένρικσεν) είναι αναγκασμένος να επιστρέψει για την καταπολέμηση της παλιάς του Νέμεσις, μία ένας αιώνας-παλιά και επικίνδυνη μάγισσα. Αυτή τη φορά, o Λούντμπεργκ ενώνει τις δυνάμεις του με τον Έντουαρντ Κάρνμπαη (Ρικ Γιουν), που θέλει να εντοπίσει την επικίνδυνη μάγισσα Ελισάβετ Ντέξτερ (Allison Lange).

## Ηθοποιοί
* Ρικ Γιουν ως Έντουαρντ Κάρνμπαι
* Ράτσελ Σπέκτερ ως Ναταλία
* Λαντς Χένρικσεν ως Άμπνερ Λούντμπεργκ
* Bill Moseley ως Ντέξτερ
* Ralf Möller ως Μπόηλ
* Danny Trejo ως Πέρι
* Zack Ward ως Ξάβιερ
* Natassia Malthe ως Τούρνερ
* Jason Connery ως Πάρκερ
* Michael Paré ως Βίλλσον
* P. J. Soles ως Μάρθα
* Brooklyn Sudano ως Σίνκλερ
* Allison Lange ως μάγισσα / Ελισάβετ Ντέξτερ
* Peter Looney ως Βαρντ Ντέξτερ
* Lisette Bross ως γριά μάγισσα
* Louise Griffiths ως φωνή της μάγισσας

## Εξωτερικοί σύνδεσμοι
* http://www.imdb.com/title/tt0913951/

Κατηγορία:Γερμανικές ταινίες
Κατηγορία:Ταινίες του 2008
Κατηγορία:Ταινίες ψυχολογικού τρόμου
Κατηγορία:Ταινίες που κυκλοφόρησαν κατευθείαν σε βίντεο
Κατηγορία:Αγγλόφωνες ταινίες
Κατηγορία:Υπερφυσικές ταινίες τρόμου
Κατηγορία:Ταινίες βασισμένες σε βιντεοπαιχνίδια